Lo dèvelopament endustriâl de Grenoblo comence franc u XVIIIo siècllo avouéc la ganterie et pués s’accentue dens la seconda partia du XIXo siècllo, avouéc la dècuvèrta de l’ôlyo blanc. Mas Grenoblo cognêt sa crèssua la més fôrta pendent los Trenta Glloriox. La tegnua des Juès olimpicos d’hivèrn simbolise cél temps de grants bolevèrsaments por la vela. Son dèvelopament continuent, Grenoblo s’afirme houé coment un grant centro scientifico eropèen,. Por cen qu’est de la populacion, Grenoblo ére en 2013 la sèziéma comena de France avouéc 160 215 habitents, son agllomèracion la diéziéma de France en 2013, avouéc 508 201 habitents, et pués son sôl urben l’onziémo asse-ben en 2013, avouéc 684 398 habitents.